cyanic-selkie/wikianc huggingface dataset:
לגליזציה של סמים קלים
טרינידד וטובגו
בדצמבר 2019 הממשלה העבירה הצעת חוק בפרלמנט של אי-הפללה של גידול והחזקת כמויות קטנות של קנאביס בהן עד 30 גרם וגידול של 4 צמחים למבוגר. ההצעה הוכרזה כחוק בדצמבר 2019 על ידי הנשיאה פולה-מיי ויקס.
סנט קיטס ונוויס
במאי 2019 קבע השופט אדי ונטוז כי ראסטאפרים ומבוגרים מעל גיל 18 יכולים להשתמש בקנאביס, להחזיק בו ולטפח אותו באופן פרטי וכי לממשלה יש 90 יום לשנות את חוקי הקנאביס במדינה. ביולי 2019 הועברה הצעת חוק על ידי האספה הלאומית אי-הפללה של עד 15 גרם קנאביס, שעונשה קנס של 50 דולר. בשימוש ציבורי הקנס הועמד על 1000 דולר.
קנדה
קנאביס חוקי בקנדה למטרות רפואיות (מ-2001) ופנאי לצד גידול ומכירה (מ-2018). אזרחים בוגרים יכולים להחזיק עד 30 גרם של קנאביס בציבור ולגדל עד ארבעה צמחים לכל בית לשימוש אישי. השימוש למטרות פנאי על ידי הציבור הרחב הוא חוקי עם הגבלות על עישון במקומות ציבוריים המשתנים לפי תחום שיפוט. מכירה של זרעי קנאביס היא גם חוקית. גיל השימוש המינימלי הוא 19 ברוב המדינה בעוד שהיוצאים מן הכלל הם אלברטה - גיל 18, וקוויבק - גיל 21.
קולומביה
בשנת 2012 הציע נשיא קולומביה חואן מנואל סנטוס לגליזציה של סמים קלים במטרה להתמודד עם כישלון המלחמה בסמים, שנאמר כי הניב תוצאות גרועות בעלות אדירה. באותה שנה, הוציאה ממשלת קולומביה את אי-ההפללה על החזקת עד 20 גרם חשיש. ב-2015 קבע בית המשפט העליון בקולומביה כי מותר לגדל עד 20 צמחי קנאביס.
אוסטרליה
בשנת 1994 כוח המשימה הלאומי האוסטרלי בנושא קנאביס שהוקם תחת מועצת השרים בנושא אסטרטגיית סמים ציין כי הפגיעה החברתית באיסור קנאביס גדולה יותר מהפגיעה בקנאביס עצמו. מדיניות האיסור הכוללת לא הצליחה להפחית את השימוש בסמים וגרמה לכך פגיעה חברתית משמעותית, כמו גם עלויות אכיפת חוק גבוהות יותר, השימוש בקנאביס נפוץ באוסטרליה וכי ההשפעות הבריאותיות השליליות שלו מזעריות ומשפיעות לכאורה רק על המשתמשים.
אפריקה
ברואנדה, בשנת 2010 שר הבריאות הציע חוק שיאפשר שימוש בקנאביס למטרות רפואיות במדינה. בתחילת 2019 הציע מושל מדינת אנדו בניגריה, רוטימי אקרדולו, לגליזציה של גידול קנאביס במדינתו לשימוש רפואי. הוא חזר על הבקשה בתחילת 2020. קנאביס במדגסקר אינו חוקי, אך מיוצר ונצרך מבתים באופן רחב. בשנת 2017, קבוצת חברי פרלמנט הודיעה כי לגליזציה של קנאביס באסוואטיני עשויה להוסיף למשק 1.63 מיליארד דולר, מה שעלול להכפיל את התוצר המקומי הגולמי. בשנת 2001 דיווחה רשת השידור הבריטית BBC כי קמרון תיזום לגליזציה של קנאביס מרפא, ותייבא את אספקתה מקנדה.
מרוקו
בזמן פקידי החוק במרוקו ממשיכים להתווכח על החוקיות של ייצור קנאביס לשימוש ציבורי, הייצור החל להיות פחות פלילי מכיוון שהממשלה המרוקאית נאלצה להכיר בכך שגידולים אחרים לא צומחים באזור ההררי מלבד קנאביס, ונאלצה לאפשר לחקלאים להמשיך בעסקי הייצור הקטנים שלהם. ייצור חשיש לייצוא אירופי ותיירים מבקרים מספק צורת תעסוקה והכנסה עקבית עבור החקלאים באזור הריף. עלויות הפצה ותמחור משתנים בהתאם למיקום והקרבה לערים הגדולות. ככל שמקום הייצור נמצא מערים רחוק יותר, יש צורך בפחות מפיצים, ובכך להקצות את כל הכספים מהמכירות למגדלים עצמם. הזינוק של הביקוש לקנאביס גם הגדיל מאוד את רלוונטיות הסחר להישאר עסק מצליח בכל נמלי וגבולות מרוקו. לפני ההתפתחות הבינלאומית של סחר הקנאביס, נצרך "כיף" מרוקאי באופן מקומי, עושן בצינור סבסי ארוך או התערבב במאכלים, ושימש לעיתים גם בטקסים דתיים סופים.
מפלגות פוליטיות
בברזיל הושק מניפסט מפלגת הקנאביס הברזילאית, קנאביסטה, באוגוסט 2019 אשר אימצה מדיניות של לגליזציה של קנאביס כמטרתה העיקרית. החל משנת 2015 היו ניסיונות מתמשכים להקמת מפלגת קנאביס רשמית ביוון, אך הם עדיין לא הביאו להקמת מפלגה פוליטית רשומה. באירלנד היו ניסיונות להקים מפלגת לגליזציה של קנאביס אולם הממשלה עד כה סירבה לאפשר הרשמה של כל צד כזה. מספר אנשים, ביניהם העיתונאי אולף טייארנסן ומארגן הפסטיבל של פארק הפניקס, יובי דווייר, התמודדו בבחירות שונות (ארציות, מקומיות ואירופיות) כמועמדים עצמאיים בפלטפורמת לגליזציית קנאביס. הצלחה נראתה בנושא כאשר תומך הלגליזציה לוק מינג פלנגן נבחר לחבר בדאל אירן בבחירות הכלליות ב-2011. בישראל מפלגת עלה ירוק זכתה לתמיכה משמעותית בקרב צעירים והשתתפה בשש מערכות בחירות אך לא עברה את אחוז החסימה. ב-22 בספטמבר 2009, מפלגת הקנאביס בנורווגיה, (DnC) נרשמה בסטוונגר. בספרד, השתתפה מפלגת הקנאביס הספרדית בבחירות הכלליות בספרד בשנת 2004, על ידי הצגת מועמדים מתמדת למושבים בקורטס בשלוש פרובינציות, (ולנסיה, אליקנטה וואיאדוליד). הם השיגו בין 0.35% ל-1.11% מהקולות. בדרום אפריקה, מפלגת הדגגה של דרום אפריקה היא המפלגה הראשונה הקוראת ללגליזציה מלאה של קנאביס במדינה. קבוצה זו גם תומכת בפעילים ותומכים שנעצרו, מואשמים או כלואים בגין החזקת דגגה (המילה במדינה אשר מתארת קנאביס) ואשומים קשורים. בנוסף במשך השנים ד"ר מריו אוריאני-אמברוסיני. חבר פרלמנט בדרום אפריקה, אובחן כחולה סרטן ובעקבותיו החל תהליך ללגליזציה של מריחואנה רפואית. הוא הרחיק לכת ופנה לכל הפרלמנט היושב בקייפטאון בבקשה נלהבת לחברי הפרלמנט לשקול לגליזציה של מריחואנה רפואית. הוא נפטר זמן קצר לאחר מכן, אך הודות לו ולפעילים אחרים, השימוש בקנאביס רפואי במדינה כיום הוא חוקי, אך לא קיימת מערכת להפצת קנאביס מרפא.
אבנר בן-זקן
ביוגרפיה
בן-זקן נשוי ואב לשלוש. מתגורר בכפר סבא.
סחר העבדים האטלנטי
החלק של אפריקה בסחר
האירופאים לא יכלו להיכנס באופן עצמאי למערב ומרכז אפריקה ובעקבות כך לא יכלו ללכוד אפריקאים ולהעלות אותם לספינות במטרה להעביר אותם לאמריקה למטרת מסחר. כתוצאה מכך, הסוחרים האירופאים הסתמכו על רשת של שליטים וסוחרים אפריקאים שיעזרו להם ללכוד ולהביא אפריקאים מאזורי החוף ואזורים פנימיים שונים. סוחרים רבים רכשו שבויים כתוצאה מסכסוך צבאי והפקידו אותם בידי האירופאים, אך חלקם גם רדפו אחרי העבדים למטרות רווח. האירופאים השתדלו להשפיע על סוחרים ומנהיגים אפריקאים על מנת לספק עבדים למסחר האטלנטי. הם עודדו את האפריקאים, יצרו בריתות והעבירו מיקום של נקודות איסוף למסחר לאורך החוף המערבי ומרכז אפריקה במטרה להגדיל את מספר העבדים.
השפעת הבריטים על סיום הסחר
ספרה של מרי פרינס "The History of Mary Prince; A West-Indians Slave", שיצא ב-1831, ומגולל את ההתעללויות שעברה שפחה מהאיים הקאריביים, מסופר ישירות מפיה שלה - תרם לא מעט לעיצוב חוות הדעת של הקהל בבריטניה, שהגיש תלונות רבות בעקבות קריאת הספר.
אפריקה
בתחילת הסחר, התפקיד האפריקאי היה נרחב. לאחר התרחבות הקולוניות האירופאיות באזור היבשת תפקידם החל להצטמצם. עם זאת, מדינות רבות לקחו אחריות על מעשי אזרחיהם בסחר והחלו להתנצל.
המוזיאון היהודי האירי
המוזיאון נמצא בבית כנסת לשעבר, שנבנה בשנת 1917 בשני בתים מדורגים על כביש וולוורת'. האזור שמסביב, הידוע בשם "פורטובלו", היה בעבר אזור עם אחוז יהודים גדול יחסית ובו פעלו בתי כנסת, מוסדות חינוך ועסקים יהודיים, מה שהקנה לאזור את שמו- "ירושלים הקטנה". הקהילה היהודית במקום הידלדלה מאוד בשל ההגירה הגדולה של יהודי אירלנד בשנות החמישים ובית הכנסת חדל מלשמש כמקום תפילה.
המוזיאון כולל שתי קומות. קומת הקרקע מוקדשת לתצוגה כללית על חיי הקהילה ב-150 השנים האחרונות. במקום מוצג המטבח המקורי של משפחת בראון ובו ערוך השולחן לסעודת השבת. בקומה השנייה שוכן בית הכנסת המקורי ואוסף היודאיקה. כמו כן ישנן תצוגות מתחלפות ותצוגה קבועה המתייחסת לאלמנטים היהודים ביצירותיו של ג'יימס ג'ויס.
דוד שירזי
לחימתו בקרב תל פאחר
שירזי השתתף בניסיון הפריצה למוצב תל פאחר כשעל גבו פגזי מרגמה במשקל של 12 ק"ג. במהלך הפריצה כשל ניסיון פיצוץ גדר המוצב באמצעות בונגלור טורפדו ושירזי (על ציודו) זינק על הגדר ונשכב ארצה. אחריו זינק גם טוראי יעקב חודרה ונשכב על גדרות התיל. שירזי וחודרה איפשרו לחבריהם לעבור את הגדר תוך שהם דורכים עליהם. לאחר מכן קם שירזי, והדביק את הפער למפקד הפלוגה שלו. שירזי המשיך בלחימה כשהוא לחלופין מסתער ומספק פגזים לרגם הפלוגתי. כשתמו הפגזים יצא שירזי יחד עם מפקד פלוגתו ועם מקלען להסתערות לעבר מרכז המוצב. כשהגיעו למרכז המוצב החלו לחפות באש על חוליות אחרות שהסתערו. במהלך החיפוי נפצע המקלען ושירזי נטל את המקלע והמשיך בחיפוי כשהוא משתק כמה מעמדות הצבא הסורי. במהלך החיפוי נורה בראשו בידי צלף ומת.
על פועלו בקרב הוענק לו לאחר מותו צל"ש הרמטכ"ל שהומר ב-1973 בעיטור הגבורה, העיטור הגבוה ביותר בצה"ל.
אלכסנדר מקלין (רופא)
המשלחת הטראנס-אנטארקטית האימפריאלית
למחרת, בשעת אחר הצהריים של 27 באוקטובר 1915, החליט שקלטון להתפנות מן ה"אנדיורנס", שאפסה תקווה לחלצה. שקלטון ואנשיו נאלצו לחנות על מצוף קרח. מקלין וצוות הכלבים שלו, ועמו ויילד, עסקו בעבודה המסוכנת של חילוץ ציוד ומצרכי מזון מן הספינה הלכודה. והביאו כלבי ים שניצודו לשמש מזון לאנשי המשלחת. המצוף שעליו הקימו את מה שכינו "מחנה הסבלנות", בהמתנה ממושכת להופעת נתיב מים פתוחים שיאפשר להם להיחלץ ממנו, הלך והתבקע ושקלטון נאלץ להוביל את אנשיו ממצוף אחד לאחר, עד שלבסוף נבקע לפניהם נתיב, שבו יכלו להפליג בשלוש סירות הצלה אל אחד משני יעדים אפשריים. בגלל המחסור במזון, לאנשים ולכלבים, לא הייתה ברירה אלא לירות בכל יצור חי שלא הביא תועלת. מקלין נאלץ לירות ב"סיריוס", כלבלב שובב וידידותי, שלרוע מזלו לא אומן עדיין למלאכת הגרירה. בסופו של דבר היה הכרח לירות בכל כלבי המזחלות, אך הצוות של מקלין היה האחרון להמתה. לאחר מסע מפרך והרה-סכנות הצליחו שלוש הסירות להגיע בשלום אל אי הפיל. שקלטון יצא עם עוד חמישה אנשים להזעיק עזרה מג'ורג'יה הדרומית ויתר 22 אנשי המשלחת נשארו באי הפיל, בתנאים קשים של קור, רטיבות ורעב. ידיהם של שני הרופאים, מקלין ומק אילרוי, היו מלאות בטיפול בחולים, ללא חומרים מתאימים, כך שעקירת שן התבצעה ללא הרדמה וכאשר הוחלט בחודש יוני, כשההצלה לא נראתה באופק, על קטיעת בהונותיו נגועות הנמק של בלקבורו, התבצע הניתוח בתנאי שדה, כשמקלין ממונה על ההרדמה ומק אילרוי מבצע את הקיטוע בעזרת פרנק ויילד. ספינת החילוץ, "ילכו" הצ'יליאנית, הגיעה לבסוף אל אי הפיל ב-30 באוגוסט 1916. למראה הספינה הקרבה, פרצו כל האנשים אל החוף, הדליקו משואה מאולתרת ומקלין הניף מעיל בֶּרְבֶּרי על גבי משוט, אך המעיל נתקע בחצי התורן ולבו של שקלטון, הצופה במשקפת מעל הספינה, נחמץ בקרבו למחשבה, שמי מאנשיו אבד. הוא מנה אותם אחד אחד בבואם ואז הריע: "כולם כאן! כולם ניצלו!"
אייל סיבירי
אנטומיה
האיילים הסיבירים הם בגודל בינוני: גובהם בכתפיים: 75-65 ס"מ, אורך ראשם וגופם: 135-95 ס"מ, אורך זנבם: 3-2 ס"מ, ומשקלם: עד 59 ק"ג. פרוותם בקיץ בצבע חום אדמדם כהה בפלג הגוף האחורי ולאורך השדרה, ובהירה יותר בצידי הבטן, בצוואר ובתחילת הרגליים עד הברך; מהברך ולמטה צבע הרגל משתנה לבז'-קרמי, וכמו כן גם הפנים והלוע קרמיים. הגחון וצידו הפנימי של הזנב הקצר לבנים, וכן השערות הפנימיות של האוזניים לבנות ורכות. למין זה צוואר ארוך, אוזניים גדולות, עיניים קטנות ואף גדול ושחור המוקף בכתם שחור עגלגל וגדול יותר מאשר אצל אייל הכרמל. בחורף פרוותם של האיילים הצפוניים אפורה בהירה, ואילו אצל הדרומיים אפרפרה חומה. העופרים נולדים עם פרווה מנומרת בכתמים לבנים, שנעלמים עם הגיל. הזכרים גדולים יותר מהנקבות ולהם קרניים ממוזלגות בעלות שלושה סיעופים בדרך כלל המשופעים כלפי מעלה; הקרניים ארוכות יותר מאלו של אייל הכרמל, ולמבוגרים בדרך כלל יש כארבעה סיעופים קטנטנים נוספים בתחילת הקרן מלבד השלושה הגדולים. הקרניים נופלות בתחילת הסתיו או החורף ומתחילות לצמוח מחדש זמן קצר לאחר הנפילה.
מרכז סליקה בנקאי
תהליכי התשלום והגבייה ממוכנים, מבוקרים ומאובטחים.
חנן חסיד
ביוגרפיה
חסיד נפטר ב-16 ביוני 2022.
מלווין אונג
מלווין אונג סו קיאט (במנדרינית: 王赐吉; באנגלית: Melvyn Ong Su Kiat נולד ב-1975) הוא לוטננט גנרל סינגפורי המשמש כ (מקביל לרמטכ"ל) של צבא סינגפור.
לוסיין לוי-דהורמר
לוסיין לוי-דהורמר (בצרפתית: Lucien Lévy-Dhurmer; 30 בספטמבר 1865 – 24 בספטמבר 1953) היה צייר ואמן ארט-נובו יהודי-צרפתי.
ספר זמנים
המצוות המבוארות בספר
בספר אהבה נכללו 35 מצוות מתוך התרי"ג מצוות; מתוכם 19 מצוות עשה ו16 מצוות לא תעשה. בנוסף נכללו בספר 3 מצוות דרבנן.
המצוות לפי סדר חלוקת ההלכות:
ביטול הנביאים והכתובים לעתיד לבוא
בהלכות מגילה פוסק הרמב"ם : "כל ספרי הנביאים וכל הכתובים עתידין ליבטל לימות המשיח, חוץ ממגילת אסתר והרי היא קיימת כחמשה חומשי תורה, וכהלכות של תורה שבעל פה שאינן בטלין לעולם". הראב"ד השיג על הרמב"ם וכתב: "דבר הדיוטות הוא זה, כי לא יבטל ספר מכל הספרים שאין ספר שאין בו לימוד".
אלכסנדר טייקוב
קריירה
לזכותו של השחקן 13 הופעות ושער אחד במדי נבחרת בלארוס.
פרס דן מידן
פרס דן מידן לחקר הננו-מדע הוא פרס שנתי המוענק על הישגים האקדמיים יוצאי דופן בתחום הננומדע והננוטכנולוגיה למדענים מצטיינים מכל העולם.
ועדת הפרס הם: פרופ' אורי בנין (יו"ר, לשעבר מנהל מייסד של HUCNN), פרופ' אוריאל לוי (מנהל HUCNN) ופרופ' ראם סרי (סגן נשיא האוניברסיטה העברית למחקר ופיתוח).
דאבסטפ
מקורות (1999-2010)
אחד ממקדמיו הראשונים של הדאבסטפ היה שדרן רדיו ה-BBC ג'ון פיל שהחל לנגן אותו משנת 2003 ואילך. ב-2004, שנתה האחרונה של תוכניתו, הוא הציב את האמנים דיסטנס, דיגיטל מיסטיקז ופלסטישן (ידוע גם כפלסטיקמן) ברשימת "50 האמנים הטובים ביותר של השנה" אשר ערך. הסגנון החל להתפשט אל מחוץ למועדונים קטנים בסוף 2005 ובתחילת 2006; אתרי אינטרנט רבים המוקדשים לז'אנר הופיעו באינטרנט ובכך סייעו לצמיחתה של סצנת ותרבות הדאבסטפ. במקביל, קיבל הדאבסטפ סיקור תקשורתי נרחב למדי במגזיני מוזיקה בולטים כמו The Wire ופיצ'פורק. ההתעניינות בסגנון גדלה באופן משמעותי לאחר שרדיו ה-BBC השיק בינואר 2006 תוכנית קבועה המוקדשת אך ורק לדאבסטפ.
חזרה לאנדרגראונד והתפתחות (2014 ואילך)
לאורך העשור השני של המאה ה-21 חלה דעיכה בפופולריות של הדאבסטפ במיינסטרים וחזרה שלו לסצנת האנדרגראונד, אך במקביל הז'אנר הלך והתפתח לכיוונים שונים, ואיתם נוצרו תת-ז'אנרים רבים.
ויקיפדיה הארמנית
"ערך מאת כל ארמני"
הקמפיין נתמך גם על ידי ממשלת ארמניה. שר החינוך הארמני ארמן אשותיאן הצהיר בפומבי כי "ערך מאת כל ארמני – אני בהחלט עושה את זה ואני מאמין שגם אתה". שר הביטחון הארמני סיראן אוהניאן הודיע כי הוא יצר ערך על צבא ארמניה.
דקר מונטגומרי
חיים אישיים
השאיפה של דקר הייתה להתקבל לאקדמיית ״וואפאה״ (באנגלית: WAAPA) והוא עבר מסע מפרך באודישנים והכנה לאקדמיה. ולאחר מסע זה דקר התקבל והתחיל את 3 שנות הלמידה של אומנות ומשחק באקדמיה. כשסיים ללמוד ב״וואפאה״ ובאוניברסיטת אדית׳ קואן (באנגלית: EDITH COUAN UNIVERSITY) המשיך ללמוד דרמה ואמנות במסגרות אחרות.
קריירה
בשנת 2016 גילם את ג'רמי בסרט האימה הפסיכולוגי "שכונה בטוחה", ובאותה השנה בסרט האוסטרלי "קצת פחות גבר" את הדמות של מייק.
ב-11 ביולי 2019 דקר חשף את הספר הדיגיטלי שעבד עליו בשם "dkhm" שמסופר שם על הדרך שלו להצלחה ומי עזר לו בדרך.
בשנת 2020 גילם את התפקיד הראשי בקומדיה הרומנטית "גלריית הלב השבור" בדמותו של ניק דניאלסון. בהמשך השנה לוהק לסרט הביוגרפי של הבמאי באז לורמן "אלביס" אודות חיו של הזמר אלביס פרסלי. מונטגומרי יגלם את דמותו של הבמאי והמפיק סטיב בינדר בעוד שאוסטין באטלר יגלם את פרסלי.
רונלד זרפלד
קריירה
בשנת 2015 שיחק בסרט האמת של פריץ באוור כעו"ד צעיר, עוזרו של באוור.
ישיבת ההסדר מאיר הראל
היסטוריה
בשנת התשפ"א השתתפו תלמידי הישיבה, המשתתפים במסלול הפרמדיקים, במסגרת מבצע "לתת כתף" בתקופת מגפת הקורונה, וחיסנו מאות קשישים במודיעין.
ישראל שפירא (ראש מועצה מקומית)
ביוגרפיה
במהלך כהונתו כיו"ר, זיהה היטב את הקשיים הכלכליים בהם היו נתונים חברי הארגון, בבואם לרכוש לעצמם חלקת אדמה על מנת לבנות להם בית, כמו גם את רצונם ותקוותם של חברי הארגון לבנות את ביתם במקום בו תשופר רמת ואיכות חייהם ובשכנות לחבריהם בארגון, על מנת לפתח חיי חברה וקהילה התואמים את אורח חייהם ואמונתם. מתוך כך, היה מבין יוזמי הרעיון להקמת שכונת מגורים לחברי ארגון המעמד הבינוני בעמק זבולון, על אדמות הקרן הקיימת לישראל.
Back to You (שיר של לואי טומלינסון)
Back to You (בעברית: בחזרה אליך) הוא סינגל של הזמר-יוצר האנגלי, לואי טומלינסון, בשיתוף פעולה עם הזמרת-יוצרת האמריקאית, ביבי רקסה, והדי ג'יי והמפיק המוזיקלי האנגלי, דיגיטל פארם אנימלס. הסינגל, שיצא ב-21 ביולי 2017, נכתב על ידי טומלינסון, דיגיטל פארם אנימלס, פבלו באומן, ריצ'רד בורדמן ושרה בלאנשארד, והופק על ידי דיגיטל פארם אנימלס וטומי דנברס. נכון לספטמבר 2021, הסינגל הושמע למעלה מ-500 מיליון פעמים בספוטיפיי.
Diggi-Loo Diggi-Ley
Diggi-Loo Diggi-Ley (בעברית: דיגי-לו דיגי-ליי) הוא השיר הזוכה באירוויזיון 1984, שבוצע בשוודית על ידי שלישיית אחים בשם הרייס. מילות השיר נכתבו על ידי בריט לינדבורג, והלחן בידי טורגני סודרברג. השיר הופק על ידי אנדרס אנגברג וטורגני סודרברג.
השיר הוא בעל מקצב אופייני לשנות השמונים, ומבוצע בידי להקה המונה שלושה זמרים צעירים, שכונו בידי טומי קורברג, שהשתתף גם הוא באירוויזיון השוודי, "הדיאודורנטים הרוקדים", כינוי גנאי שדבק בהם למשך שארית הקריירה שלהם מדינת מולדתם. שם השיר מתכתב עם שירי אירוויזיון קודמים כמו "Boom Bang-a-Bang", "Ding-a-dong" ו-"La, la, la".
מייקל ג'יימס אדמס
סיפור הטרגדיה
הטיסה השביעית של אדמס וגם האחרונה היא הייתה הטרגית ביותר של התוכנית. בשעה 10:30 בבוקר ב־15 בנובמבר 1967, המטוס X-15 מספר שלוש נשר מה- NB-52B בגובה 45,000 רגל מעל אגם דלמר היבש. בשליטת המטוס היה אדמס שביצע את טיסת ה-X-15 השביעית שלו. לאחר מכן הוא המריא במלוא העוצמה, ועבר 85,000 רגל. ואז קרתה הפרעה חשמלית שהסיחה את דעתו ולאדמס לא הייתה שליטה במטוס; לאחר שליטת בקרת גיבוי נאותה, המשיך אדמס. בשעה 10:33 הגיע לגובה שיא של 266,000 רגל.
רב אבהו
שמו וזהותו
צורות כתיב נוספת של השם הן "רבבהו" ו"רבהו" - חיבור בין התואר רב לשם אבהו, כפי שמקובל במספר שמות אצל האמוראים.
פרויקט אודרי לורד
Safe OUTside the System: the SOS Collective
הקבוצה עזרה להקים את הקואליציה נגד אלימות משטרתית ואת ארגון צדק עממי 2000 זמן קצר לאחר ששוטרים הרגו שני גברים של צבע לא חמושים, אמאדו דיאלו ואבנר לואימה. הם התחילו גם את האירוע השנתי "ימי צדק גזעי", בהם מקדמים עתירות של משפחות של צבע שחוו אלימות מצד משטרת ניו-יורק.
Working Group on Immigrant Rights
בשנת 2004, הקבוצה פרסמה דו"ח, "קהילות בצומת דרכים: מדיניות ימנית בארצות הברית, ומהגרים לסביות, הומואים, ביסקסואלים, two-spirit, טרנסג'נדרים של צבע בעיר ניו יורק".
רמוצ'האזה
רמוצ'האזה (בהונגרית: Ramocsaháza) הוא כפר במחוז סבולץ'-סטמאר-ברג שבצפון מזרח הונגריה.
Ettercap
הכלי נכתב בשפת C, פותח על ידי צוות הפיתוח של Ettercap וזמין להורדה במערכות הפעלה: Linux, Windows, Mac OSX.
אוניברסיטת ואסדה
ספריות ומוזיאונים
הספרייה של אוניברסיטת ואסדה הוקמה ב-1925, והיא שוכנת בבניין בן חמש קומות. הספרייה היא אחד מסמלי אוניברסיטת ואסדה, יחד עם אודיטוריום אוקומה. לאחר שהוקמה הספרייה החדשה ב-1990, הפכה הספרייה הישנה לספריית מחקר, ארכיב האוניברסיטה ומוזיאון אייזו יאיצ'י. המוזיאון מציב אוסף גדול של חפצים היסטוריים ותרבותיים מהתקופה של לפני מלחמת העולם השנייה, והוא שרד את הפצצת טוקיו במהלך המלחמה.
ג'ון קווידור
קריירה
קווידור לא הוערך בתקופתו, אך התגלה מחדש כדמות חשובה באמנות האמריקאית לאחר תערוכה של עבודותיו ב-1942 במוזיאון ברוקלין לאמנות.
בדיקות לתוכנה בענן
סוגי בדיקות תוכנה בסביבת הענן
קיימים ארבעה סוגי בדיקות תוכנה עיקריות בתחום מחשוב הענן:
הלומינירז
סגנונה של הלהקה מושפע מהאמנים ברוס ספרינגסטין, בוב דילן וטום פטי, והיא מוכרת בשל להיטיה הבינלאומיים, ביניהם השירים "Ho Hey", "Stubborn Love" ו-"Ophelia".
אדי ג'ונסון (כדורסלן, 1959)
קנזס סיטי/סקרמנטו קינגס
בדראפט ה-NBA 1981 נלקח ג'ונסון על ידי קבוצת קנזס סיטי קינגס בבחירה ה-29. בעונתו הראשונה ב-NBA קלע 9.3 נקודות בממוצע למשחק, וב-5 העונות הבאות הפך לשחקן מפתח בקבוצה כשרשם ממוצעים של 20.4 נקודות, 5.2 ריבאונדים ו-3.1 אסיסטים למשחק. בעונת קלע שיא קריירה של 22.9 נקודות למשחק.
שארלוט הורנטס
בספטמבר 1993 נשלח ג'ונסון יחד עם דיינה בארוס לשארלוט הורנטס, בתמורה לקנדל גיל. בעונתו היחידה בקבוצה קלע 11.5 נקודות למשחק.
סיפור של קסם
השפעות
קולפר תיאר את הספר כתפילה לחמלה, וכ"ספר הכי קשה" שהוא כתב אי פעם. הוא רצה לכתוב ספר שיוכל לסייע להורים ולמורים כאשר הם מסבירים לילדים תופעות כמו אפליה, ובאותו זמן להעניק להם "הרפתקה קסומה".
פולסטאר 2
פיתוח
באפריל 2021 הושקו שתי גרסאות הנעה קדמית חדשות של הפולסטאר 2, עם טווח נסיעה של עד 540 ק"מ.
אוקסה פולוק
אוקסה פולוק (באנגלית: Oksa Pollock) היא סדרת ספרי פנטזיה לבני נוער שנכתבה על ידי הסופרות סנדרין וולף ואן פלישוטה. הסדרה כוללת שישה ספרים.
מונטיאק פאה
תפוצה ואקולוגיה
אין הרבה מידע על מונטיאק פאה הנדיר, וככל הנראה האקולוגיה שלו דומה למונטיאקים אחרים: בודד כל ימות השנה מלבד עונת הרבייה, טריטוריאלי, פעיל יום, וניזון מעשבים, עשבי תיבול, זרעים, עלים ופירות שנפלו. ההריון נמשך כ-210 ימים ללא עונת רבייה קבועה, ולאחריהם נולד עופר בודד החבוי בצמחייה צפופה מספר שבועות עד שהוא מסוגל ללכת עם אימו. העופר נגמל לאחר מספר חודשים ומגיע לבגרות בסביבות 12 חודשים.
פיטר מותריקה
חיים פרטיים
מותריקה היה נשוי לראשונה בעבר לאשה קתולית מקריבים ונולדו להם 3 ילדים - 2 בנות - מויינדה מותריקה קנאפ ומוניק מותריקה, ובן, מהופלה מותריקה. היא נפטרה בשנת 1990 מסרטן. מותקריקה נשוי כעת לחברה בפרלמנט לשעבר מבאלאקה, גרטרוד הנדרינה.
נואה אמריך
נואה ניקולס אמריך (באנגלית: Noah Nicholas Emmerich; נולד ב-27 בפברואר 1965) הוא שחקן קולנוע יהודי-אמריקאי.
קריירת משחק
ב-2008 גילם את שוטר משטרת ניו יורק פרנסיס טירני אחיהם של השוטרים ריי טירני (אדוארד נורטון) וג'ימי אגן (קולין פארל) בסרט הפשע "גאווה ותהילה".
עדנה שביט
ביוגרפיה
שביט למדה באוניברסיטה העברית בירושלים ספרות אנגלית ופילוסופיה, בעלת תואר ראשון מאוניברסיטת תל אביב בספרות עברית ובאמנות התיאטרון. נסעה להשתלמות בת שנתיים בתחום הקולנוע בארצות הברית. לאחר מכן החלה ללמד משחק ובימוי בחוג לתיאטרון.
נואה אמריך
חיים אישיים
היה נשוי במשך חמש שנים לשחקנית מליסה פיצג'רלד. בשנת 2014 נישא לשחקנית והמפיקה מרי רג'נסי בויאס.
אליעזר די אבילה
קורות חייו
נולד בעיר רבאט לאביו רבי שמואל די אבילה שהיה אף הוא רב בעיר. אמו היא אחותו של רבי חיים בן עטר, המכונה "אור החיים". לפי המסורת מוצא משפחתו הוא מן העיר אווילה שבספרד, ממנה גורשו היהודים בשנת רנ"ב (1492), בעת גירוש ספרד.
בתקופה זו הייתה קהילת יהודי רבאט קהילה קטנה יחסית, אשר רוב תושביה היו אנשים אמידים וסוחרים שבאו מן העיר סאלי הסמוכה. רבי אליעזר די אבילה היה החכם הראשון שהתגורר בה והקים ישיבה, בה למדו תלמידים חריפים רבים מכל הסביבה, ורבי אליעזר היה מפרנסם ותומך בהם. חברו לבית הדין, רבי חיים טולדנו, מתאר אותו כ"מעוטר בתלמידים כמלך בגדוד".
דרכו בלימוד ובפסיקה
בשל חריפותו הגדולה היה מרשה לעצמו לפסוק הלכות גם מכוח סברא ופלפול תלמודי, והיה חולק לעיתים אף על הראשונים. במקרים רבים היה שולח תשובות הלכתיות לדיינים בהם חלק על דעתם מכוח עיונו בתלמוד, ודחה את פסקיהם. הדיינים שהיה קשה להם לעיתים לרדת לסוף דעתו, לא תמיד ראו זאת בעין יפה וחשו שהוא מזלזל בדבריהם. הדבר בולט במיוחד בהתכתבויותיו עם חכמי מרקש, שנחשבו לגדולי המעיינים במשא ומתן התלמודי. באחת מתשובותיו אליהם הוא כותב:
חיבוריו
ספריו שנדפסו
אחים בנפש
אחים בנפש הוא פזמון ישראלי שכתב והלחין אודי דמארי, ובוצע על ידי הזמר החרדי-אמריקאי אברהם פריד באלבומו כמה טוב שנפגשנו. מילות הפזמון החוזר בשיר הן "כל עם ישראל אחים בנפש".
ואסה (עיר)
ערים תאומות
לואסה עשר ערים תאומות:
פנורמיו
פנורמיו (Panoramio) היה אתר שיתוף תמונות של גוגל שמשמש לאחסן תמונות עבור אתר Google Maps ועבור אתר Google Earth. משתמשי האתר מעלים אליו תמונות בעלות איכון גאוגרפי מרחבי העולם, ומידי סוף חודש אנשי האתר בוחנים את התמונות ומאשרים תמונות חדשות לפי קריטריון של "תיאור מהימן של המקום". המשרדים הראשיים של האתר שכנו תחילה בבנייני גוגל בשווייץ ולאחר מכן הועברו למאונטיין ויו.
שני המייסדים עזבו את החברה בשנת 2010, אדוארדו מנצ'ון נטש בינואר והוחלף על ידי ז'ראר סאנז וינאס, וחואקין קואנקה עזב כמה חודשים לאחר מכן.
צב ראשתני
צב זה סווג פעמים רבות עד שהועבר למשפחה עצמאית. בתחילה היה נחשב למין בעל-משפחת קינוסטרנויים, יחד עם הצבים המבאישים. בהמשך עבר למשפחת צבים ביצתיים ולצבי בריכה שהם קרוביו היום לעל-משפחת צבי יבשה. צב זה הוא קרוב רחוק גם של צבי היבשה האמיתיים, אך הוא עצמו חי ומותאם לחיים במים.
מונטיאק שחור
תפוצה ואקולוגיה
בית גידולו של מין זה הוא בעיקר באזורים הרריים מיוערים עם צמחייה צפופה וגבוהה, כמו גם יערות נשירים, יערות מחט וירוקי-עד המעורבים עם שיחים בגבהים שבין 200 ל-1,000 מטרים מעל פני הים שבהם הפרעת האדם נמוכה. המונטיאק השחור הוא חיה מאוד זהירה, ובשילוב עם בית גידולו שאינו נגיש יחסית, הוא הפך למין שקשה מאוד לצפייה בטבע ולכן המידע עליו מוגבל מאוד. מין זה בדרך כלל בודד, ובמקומות מסוימים ניתן לראותו בקבוצות קטנות. הוא ניזון בעיקר מעשבים ועשבי תיבול, כמו גם מעלים, שיחים, ענפים קטנים, זרדים, ופירות ופרחים שנפלו. עונת הרבייה של מין זה אינה קבועה, והנקבות יכולות להמליט בכל ימות השנה עופר בודד לאחר תקופת הריון של 210 ימים. הנקבה בדרך כלל ממליטה בצמחיית יער צפופה, והעופר נשאר חבוי בתוכה מספר שבועות עד שהוא מסוגל להסתובב עם אימו; העופרים של מין זה מגיעים לבגרות בגיל שנה. נקבות המונטיאק יכולות להרות שוב תוך כדי שהם עדיין מטופלות בעופר צעיר.
גביע דייוויס 2007
גביע דייוויס 2007 הייתה התחרות ה-96 במניין מאז ייסוד התחרות.
העברות לקראת משחקי 2008
בעקבות המשחקים בין 8 נבחרות שהפסידו בשלב המוקדמות של הבית העליון לבין הקבוצות שעלו מהבתים האזוריים:
ישראל בגביע דייוויס
בתחרות שנת 2007, נבחרת ישראל שיחקה בבית אירופה-1. במשחקה הראשון היא שובצה נגד נבחרת לוקסמבורג.
רצח יוליוס קיסר
קשר
יומיים לפני ההתנקשות נפגש קסיוס עם הקושרים ואמר להם שאם מישהו יגלה את התוכנית, עליהם להפנות את סכיניהם לעצמם, כלומר להתאבד.
לאחר הרצח
הטריומווירט השני היה בסופו של דבר לא יציב ולא יכול היה לעמוד בקנאה ושאיפות פנימיות. אנטוניוס תיעב את אוקטביאנוס ובילה את רוב זמנו במזרח, בעוד שלפידוס העדיף את אנטוניוס אך חש שהוא עומד בצילם של שני עמיתיו. בעקבות המרד הסיציליאני בראשות סקסטוס פומפיוס, פרצה מחלוקת בין לפידוס ואוקטביאנוס בנוגע להקצאת קרקעות. אוקטביאנוס האשים את לפידוס בהשתלטות על השלטון בסיציליה ובניסיון מרד, ובשנת 36 לפנה"ס נאלץ לפידוס לגלות ונשלל מכל משרותיו, מלבד זו של פונטיפקס מקסימוס. תאריו לשעבר הוענקו לאוקטביאנוס. אנטוניוס, בינתיים, התחתן עם אהובתו של קיסר, קלאופטרה, מתוך כוונה להשתמש במצרים התלמיית העשירה כבסיס לשליטה ברומא. כך פרצה מלחמת אזרחים שלישית בין אוקטביאנוס לבין אנטוניוס וקלאופטרה. מלחמת אזרחים אחרונה זו הגיעה לשיאה בתבוסתו של אנטוניוס בקרב אקטיום בשנת 31 לפנה"ס. כוחותיו של אוקטביאנוס רדפו אחרי אנטוניוס וקלאופטרה לאלכסנדריה, שם התאבדו שניהם בשנת 30 לפנה"ס. עם תבוסתו המוחלטת של אנטוניוס ודחיקתו לשוליים של לפידוס, נשאר אוקטביאנוס, לאחר שזכה לשם "אוגוסטוס" והועלה אותו למעמד של אלוהות, כאדון היחיד של העולם הרומי בשנת 27 לפנה"ס, והקים את הפרינקיפט בתור ה"קיסר" הרומי הראשון.
פולמוס המשיחיות בחב"ד
המתח המשיחי בערוב ימי הרמ"מ: 1980–1992
ככל שמעמדו של הרב שניאורסון כדמות ציבורית מוכרת בעולם הרחב התחזק, רבים מחסידי חב"ד הלכו והשתכנעו שהוא עונה בדיוק על התנאים למשיח שתיאר בשיחותיו ובכתביו. ב-1965 הדפיס החסיד אברהם פריז בתל אביב אלפי כרוזים, בהם הכריז ששניאורסון הוא הגואל המקווה. רמ"מ גינה את הפרסום. ב-1970 תכנן החסיד מ. זליגסון להודיע בפומבי על מעמדו המשיחי, אך עסקני חב"ד התנגדו. באותה שנה צעק החסיד נחמן קובלסקי באחת ההתוועדויות ש"הגיעה העת שתתגלה!" והאדמו"ר הורה לו שלא לדבר על כך פן יעזוב את בית המדרש.
הפילוג בחב"ד: 1992-הווה
בקיץ התאגדו המתפללים המשיחיסטים בבית-הכנסת 770, שהיו רוב במקום, בגוף עצמאי בעל תקציב נפרד בשם "קהילת ליובאוויטש" (Congregation Lubavitch). בהנהגת הגבאים שניאור ליפסקר, יהודה בלסופסקי, מנחם גורליצקי ויוסף לוש, הם קראו תיגר על "אגודת חסידי חב"ד" ו"מרכז לענייני חינוך" וביקשו להשתלט על המקום. הם ערכו ב-770 טקסים שבהם התייחסו לאדמו"ר המת כחי, והציבו כרזות עם סיסמאות ובהם תארים כמו "שליט"א" ו"יחי אדמו"ר מלך המשיח". ההנהלה ניסתה להסיר את השלטים ולהצר את צעדיהם. לעיתים קרובות התחוללו תגרות אלימות שדרשו את מעורבות המשטרה. מוסדות חינוך התפצלו ומשפחות נמנעו מלהשתדך. בקהילות חב"דיות רבות התגבשו המשיחיסטים והקימו בהדרגה מוסדות נבדלים, במידה כזו או אחרת: בלונדון, לדוגמה, אחרי שהרב נחמן סוּדָק אסר על שירת "יחי" בתפילה כפי שהיה נהוג לפני 1994, הם התפלגו והקימו בית-כנסת בשם "בית מנחם"; בקריית מלאכי שבישראל הוקמה קהילה עצמאית. בכ"ד כסלו תשנ"ז (5 בדצמבר 1996) הכתיר עצמו אחד המתנגדים המובהקים למשיחיות, הרב שאול שמעון דויטש, בתואר "האדמו"ר מליאזנא", במחאה על אי-מינוי יורש. קומץ חסידי חב"ד אחרים פרשו עמו מהחצר. הוקם ארגון שלוחים נפרד, "כינוס השלוחים העולמי לקבלת פני משיח צדקנו": רק 70 איש נכחו בכינוס שלו, לעומת 1,500 שהגיעו לכינוס השלוחים העולמי הממסדי.
מתאר כללי
קהילות חב"דיות המזוהות במובהק עם המשיחיסטים מונות בראש ובראשונה את צפת. בישראל, ריכוזיהם מצויים באזורים מרוחקים מוכי עוני, בהם מתגוררים החוזרים בתשובה המהווים את עיקר המחנה: בת ים, קריית מלאכי, קריית שמואל, נוף הגליל, עפולה עילית וגבעת אולגה. בחו"ל, בה המשיחיזם כאמור נדיר יותר, מונטריאול שבקנדה אף היא נחשבת למשיחיסטית. מאידך, קהילות הידועות כאנטי-משיחיות במופגן כוללות את פיטסבורג, דטרויט ולוס אנג'לס שבארצות הברית, וישנם מעט מאוד משיחיסטים בבריטניה.
אמונות
הקבוצה השנייה היא ה"אלוקיסטים": הם סבורים שאלוהים מתגלם ברמ"מ במלוא מובן המילה, ומתייחסים לאדמו"ר המנוח בתארים כמו "קודשא בריך הוא" ו"אלוקים ולמעלה מזה". הבסיס להשקפתם מגיע מאמירות קיצוניות למדי שלו, כמו "אצל החסיד מובן כי הוא והרבי והקב"ה זה הכל אחד. לא ראיתי שכתוב כך במפורש בחסידות, ואולם זהו הרגש". אלו יונקות מהגות החסידות, אם כי הן זוכות לנפח גדול יחסית בכתביו. אמירות הנוטות במידת מה לאלוקיזם הושמעו על ידי דמויות בולטות במחנה המשיחיסטי, כמו הרבנים חיים לוי יצחק גינזבורג, טוביה דורון וציק. אלוקיסט פומבי ופעיל הוא החולה הפסיכיאטרי והעבריין מאיר ברנס מצפת, הטוען לתואר "דובר המשיח". הרדיקלים מחדדים את ההבדלים ופוגעים בסטטוס קוו עם הלא-משיחיסטים. הם עשויים, להערכת בילו, להביא לקרע מלא בתוך חב"ד.
יחזקאל דוקקעס
תולדות חייו
נולד בסלפצ'ני (Szelepcsény) שבאימפריה האוסטרו-הונגרית (כיום בסלובקיה), בנם של הסוחרים יוסף וטרזה דוקקעס. כשהיה ילד עבר עם הוריו לעיר וינה, בירת האימפריה האוסטרו-הונגרית, ושם למד בבית ספר ציבורי. לאחר סיום לימודיו, בשנת 1881, עבר לישיבת פרשבורג, שבראשה עמד אז הרב שמחה בונם סופר, ה"שבט סופר", ולמד שם. אחד מחבריו ללימודים היה הרב יוסף צבי דושינסקי. לאחר עשר שנות לימודים בישיבה, שבה נסמך לרבנות, בשנת 1891 עבר לאלטונה, שאז עוד הייתה יישוב נפרד, והיה מרבני הבית המדרש ("קלויז") מייסודו של הנדיב יששכר בר הכהן. כמו כן היה דיין בבית הדין בעיר.
פעילות ספרותית
בנוסף לפעילות בהנהגת קהילת אלטונה פרסם ספרים, ומאמרים בכתבי עת, בלוחות שנה ובשנתונים בשפה הגרמנית. בין כתבי העת והשנתונים שבהם יצאו מאמריו: "Jahrbuch der Jüdisch-Literarischen Gesellschaft" (ספר-השנה של החברה היהודית-ספרותית) ו-"Jahrbuch für die jüdischen Gemeinden Schleswig-Holsteins und der Hansestädte" (ספר-שנה עבור הקהילה היהודית בשלזוויג הולשטיין ובערי ההאנזה). בשנת תרס"ג (1903) יצא ספרו הראשון, "אִוָה לְְמוֹשָׁב", ובו תולדות רבני קהילות אה"ו (אלטונה, המבורג, ואנדסבק). שלמה בובר, חוקר המדרשים, הוסיף על הספר הערות משלו. חמש שנים אחר כך, בשנת תרס"ח (1908), הוציא את ספרו השני – "חכמי אה"ו". ספר זה, שהוא ספר ההמשך ל"אוה למושב", כולל גם הוא ביוגרפיות, 145 במספר, ובהן תולדותיהם ופעולותיהם של רבני, דייני, פייטני שלוש הקהילות הנזכרות. שני הספרים פרסמו את שמו כאחד מגדולי חוקרי תולדות הרבנות.
יבגני לויטס
קריירה
את חיבוריו המוזיקליים של יבגני לויטס ניגנו מיטב התזמורות והסולנים בישראל ובארצות אחרות, בהן התזמורת הפילהרמונית הישראלית, התזמורת הסימפונית הישראלית ראשון לציון, התזמורת הקאמרית הישראלית, אנסמבל סולני תל אביב, תזמורת סימפונט רעננה ותזמורת נתניה הקאמרית הקיבוצית ששם היה מלחין הבית שלה. הסולנים שניגנו יצירות שלו היו חן צימבליסטה, בבטה חאג, שרון רוסטורף-זמיר ואחרים.
Telltale Games
סגירת רוב החברה (2018)
ב-21 בספטמבר 2018, בעל החברה פיט האולי הודיע ש-Telltale החלה בתהליך של "סגירת מרבית החברה", כאשר כ-90% מאנשי הצוות של החברה (225 עד 250 עובדים) פוטרו באותו היום. קבוצת בסיס של 25 עובדים נשארו על מנת "לקיים את חובותיה של החברה לצוות שלה ולחבריה", מה שכלל את השלמת הפרויקט מיינקראפט: הסיפור עבור נטפליקס. לפי דן קונורס, החברה הייתה מוכנה לסיים עוד סיבוב של מימון כאשר המשקיע העיקרי האחרון שלהם עזב. מנהלי החברה נאלצו להחליט לסיים את כל ההפקה בהקדם האפשרי ללא ההשקעה הזאת. בזמן שקונורס לא ציין איזה משקיע עזב, וראיטי הציע שמשקיע זה עשוי להיות Lionsgate, שיצרה קשר עם הצוות של Telltale בשבוע שלפני בקשר לכוונתה להפסיק את המימון של Telltale, ולחזור לעסקי הבסיס של הסרטים שלה. דן מוראי, נשיא החברה Skybound Interactive שעבדה עם Telltale על סדרת משחקי המתים המהלכים, אמר כי "היינו מודעים לחלק מן האתגרים ש-Telltale התמודדה עמם, אבל כאשר החדשות הוכרזו בכזאת פתאומיות, כולנו נתפסנו נרדמים בשמירה", כאשר מקור אנונימי מהעובדים של Telltale ציין כי הם ידעו שהחברה הייתה בקשיים כלכליים בחודשים לפני הסגירה, ושהחברה נפגעה עוד יותר מהדלפות החדשות באשר לעסקה שלה עם נטפליקס (שגם היא התבטלה), משום שההנהלה רצתה להשתמש בעסקה זאת כפיתוי עבור משקיעים.
אנדרטת דווייט ד. אייזנהאואר
'''אנדרטת דווייט ד. אייזנהאואר (באנגלית: Dwight D. Eisenhower Memorial''') היא אנדרטה הניצבת בעיר וושינגטון די. סי., בירת ארצות הברית. היא הוקמה לכבודו של אייזנהאואר, הנשיא ה-34 של המדינה, והיא האנדרטה החדשה ביותר שהוקמה לנשיאי ארצות הברית. האנדרטה עוצבה על ידי האדריכל פרנק גרי ונחנכה ב-2020.
Strings (פקודה)
strings (מילולית: מחרוזות) היא פקודה במערכות ההפעלה יוניקס המאתרת ומדפיסה מחרוזות טקסט המוטבעות בקבצים בינאריים, קובצי הרצה, תמונות וקובצי Dump.
מקדש פאן
היסטוריה
כיום המבנה הוא חלק משמורת נחל הבניאס. חמש הגומחות החצובות במצוק שליד מערת הבניאס הן שרידים מהמקדש המקורי ובהן הונחו פסלים של האל פאן.
צב אף-חזיר
צב אף-חזיר (שם מדעי: Carettochelys insculpta) הוא מין יחיד בסוגו ובמשפחת הקרטוכליים (Carettochelyidae) של צבים. הוא חי בטבע באוסטרליה ובגינאה החדשה בנהרות.
מאפיינים
צבעו של הצב אפור וירוק כהה עד חום בהיר. הוא חי בנהרות רדודים ובוציים באזורי חיותו ומסוגל לעצור את הנשימה לזמן ממושך. הוא אוכל-כול וניזון מפירות, עלים, נבלות, חרקים, רכיכות וסרטנים.
ירגזי סצ'ואני
תפוצה ובית גידול
הירגזי הסצ'ואני חי ביערות הרריים (במיוחד יערות אורן), בחורשים, פארקים, גינות ושטחים עירוניים במרכז סין (צ'ינגהאי, טיבט, יונאן וסצ'ואן), בגבהים בין 2,200–4,310 מטרים מעל פני הים. טווח התפוצה (כ–1,170,000 קמ"ר) של מין זה גדול, ולכן המין אינו מתקרב לסף סכנת הכחדה לפי קריטריון גודל הטווח. גודל האוכלוסייה לא כומת, אך לא סביר שהוא מתקרב לסף סכנת ההכחדה על פי קריטריון גודל האוכלוסייה. מגמת האוכלוסייה יציבה, ועל כן אין ירידה מהירה מספיק כדי להתקרב לסף סכנת הכחדה לפי קריטריון מגמת האוכלוסייה. על כן, ירגזי סצ'ואני מסווג כמין ללא חשש.
ויליאם פטרסון
שופט בבית המשפט העליון של ארצות הברית
ב-1795 דחה פטרסון הצעה להתמנות כמזכיר המדינה של ארצות הברית. ב-1789 הוא נבחר לחברה הפילוסופית האמריקאית. ב-1801 הוא נבחר כעמית באקדמיה האמריקאית לאמנויות ולמדעים.
חיים אישיים
ב-1779 נשא פטרסון לאישה את קורנליה בל, בתו של ג'ון בל, סוחר עשיר ובעל קרקעות ממחוז סאמרסט שבניו ג'רזי. לשניים נולדו שתי בנות, שרק אחת הגיע לבגרות, ובן, שאמו נפטרה בלידתו ב-1783. ב-1785 נישא פטרסון בשנית ליופימיה וייט, שהייתה בת למשפחה בולטת מניו ג'רזי של אנשי צבא, פוליטיקאים ומשפטנים.
קרחון קרייצר (ארץ הנסיכה אליזבת)
גילוי הקרחון
הקרחון התגלה בשנת 1952 על ידי ג'ון ה. רוסקו (John H. Roscoe) בהתבסס על תצלומי אוויר שבוצעו על ידי צי ארצות הברית במסגרת מבצע קפיצה לגובה בין השנים 1947–1946.
הפשיטה של גולני על מזרעה אל חמרה
מהלך המבצע
כוח גולני, בפיקוד אשכנזי, נע רגלית לעבר היעדים ממוצב הבופור ועד לנקודת הפיצול, שבה נע הכוח בפיקוד גרשטיין לעבר הכפר זאותר א-שרקיה והכוח השני לעבר הכפר מזרעת אל-חמרה. לאחר שהכוחות קרבו ליעדים, התגנב כוח החוד של הסיירת לעבר פעיל חזבאללה ששמר על בסיס הארגון בזאותר א-שרקיה והרג אותו מטווח קרוב. עם פתיחת האש ביעד השני, ניתן האות גם לכוח שתקף את בסיס החזבאללה במזרעת אל-חמרה לפעול. הכוח פגע במספר פעילי חזבאללה בשני היעדים ונסוג לישראל ללא נפגעים.
סונאטת קרויצר (יאנאצ'ק)
ביצוע הבכורה של הרביעייה התקיים ב-17 באוקטובר 1924, בנגינת הרביעייה הצ'כית בקונצרט של האגודה למוזיקה בת זמננו (Spolek pro moderní hudbu) ב"מוצרטאום" בפראג. פרטיטורת כיס של היצירה יצאה לאור באפריל 1925 בהוצאת הודבני.
בית יצחק שדה
בית יצחק שדה בספרות, עיתונות ובשירה
חיים גורי כותב ב"בלאדה ליצחק שדה":"הלך הוא והזקין בדרכים העשנותהלך הוא אל ביתו ליד היםהניח את חרבו בשקט בין הזכרונותאבל בזמר הוא חי לעולם"
פורי (פינלנד)
פורי (בפינית: Pori, בשוודית: Björneborg) היא עיר בדרום מערב פינלנד, ובירת אזור סאטקונטה. העיר שוכנת בשפך נהר קוקמהניוקי (Kokemäenjoki), כ-9 ק"מ מזרחית לחוף המפרץ הבוטני.
המרוץ לצמרת של דודי קרביץ
תקציר העלילה
וירג'יל מגלה לדודי שיש לו חשבון בבנק מכסף שהוריש לו סבו. דודי מזייף את חתימתו של וירג'יל על המחאה בסך 4500 דולר ורוכש את האדמה.
הוא מזמין את משפחתו למקום. להפתעתו של דודי, סבו, שתמיד דיבר על חשיבות האדמה, אינו מתפעל כלל, וחוזר למכונית. משדודי מדובב אותו מסתבר כי איווט סיפרה לזקן על מעשיו של דודי בדרך להשגת מטרתו, ממעשי הנוכלות ועד לסיפורו של וירג'יל, היא גם מנתקת את הקשר איתו.
טרם מופי
קריירה בינלאומית
ב-4 ביוני 2021 ערך מופי את הופעת הבכורה שלו בנבחרת ניגריה, בהפסד 1-0 לנבחרת קמרון במשחק ידידות. ב-13 ביוני 2022 הבקיע את שערי הבכורה שלו בנבחרת, צמד השערים בניצחון 10-0 על נבחרת סאו טומה ופרינסיפה במסגרת מוקדמות גביע אפריקה לאומות 2023.
פרנץ הסלר
אושוויץ
במקביל, הסלר היה אמון על המשרפה הישנה באושוויץ וכן על המתה בגז בבונקרים. יוהאן קרמר, רופא המחנה מה-30 באוגוסט ועד ל-17 בנובמבר 1942, תיעד את הגעתו של טרנספורט ובו 1,703 יהודים מהולנד שהגיעו לידיו של הסלר:
במשך תקופה קצרה, מה-15 במרץ עד ה-15 במאי 1944, הסלר היה מפקד מחנה הריכוז נקרלז ליד מוסבאך, תת-מחנה של נאצוויילר-שטרוטהוף בקרבת צרפת הכבושה. עם פלישת בעלות הברית לצרפת ביוני 1944, הוא חזר לאושוויץ עד לשחרור המחנה בינואר 1945.
יספר לפבר
יספר לפבר (בהולנדית: Jasper Lefevere; נולד ב-13 ביולי 1988) הוא ג'ודוקא בלגי אשר מתחרה בקטגוריית המשקל עד 66 ק"ג.
מנהל טכנולוגיות ראשי
מנהל מערכות מידע (CIO)
הבדל משמעותי נוסף הוא בין הטכנולוגיות שהחברה מפתחת למטרות רווח, לבין טכנולוגיות תומכות שהיא עושה בהן שימוש, המאפשרות לה לבצע את הפעילות השוטפת שלה. ה-CTO מתרכז בטכנולוגיות הקשורות במוצרים שנמכרים ללקוחות והוא אחראי על ניסוח האסטרטגיות הנוגעות לקניין רוחני ובניצול של טכנולוגיות קייניות. לעומת זאת, תפקיד המנמ"ר הוא יותר ממוקד-פנימה ומתרכז בטכנולוגיות הדרושות לניהול החברה, ובתחומי ה-IT, הוא אחראי על תחזוקת תשתיות התוכנה המשמשות לפיתוח יישומים חדשים.
מנהל אבטחת המידע התפעולי והפיזי (CSO)
לחברות מודרניות יש הרבה נכסים פיזיים ודיגיטליים יקרי ערך. שרתים פיזים, שרתים בענן, תוכנה, תשתית IT ופריטים אחרים הנדרשים לתפעול השוטף. פרצות אבטחה עלולות לשבש את לוחות הזמנים של העבודה ולהשפיע משמעותית על השורה התחתונה. חברות מסתמכות על ה-CSO כדי להקדים ולטפל בבעיות האבטחה, לפתור בעיות ולהבטיח שהארגון פועל בצורה חלקה. בנוסף, נדרשת מומחיות של CSO כדי ליישם מנגנוני הגנה ודיווח לניהול סיכונים לעמידה ברגולציה.
Small Town Boy
סינגלים
"Arcade" פורסם כסינגל הראשון של Small Town Boy ב-7 במרץ 2019. כשבוע לאחר צאתו הגיע למקום הראשון במצעד הסינגלים ההולנדי. הוא זכה באירוויזיון 2019. לאחר הזכייה הגיע השיר לעשרת השירים הפותחים ברוב מצעדי המוזיקה במדינות העולם דוגמת אסטוניה, ישראל ושוודיה. הסינגל הבא, "Love Don't Hate It", יצא לאור ב-23 באוקטובר אותה השנה, והגיע למקום ה-41 במצעד הסינגלים במדינה. "Someone Else" פורסם כסינגל השלישי, והגיע למקום ה-72 במצעד המקומי. "Last Night" יצא לאור כסינגל הרביעי מתוך האלבום ב-1 באוקטובר 2020. ב-6 בנובמבר אותה השנה יצא "Feel Something", והגיע בשיאו למקום ה-85 במצעד הסינגלים.
אדוארד גרטנר
חינוך
בשנת 1806 עבר עם אמו לקאסל, שם קיבל שיעורי רישום ראשונים. הם חזרו לברלין בשנת 1813 והוא עשה חניכות של שש שנים במפעל החרסינה המלכותי. אף על פי שאמנים רבים החלו את דרכם במפעל, הוא הרגיש שההוראה הניתנת היא שטחית ולקח שיעורי רישום באקדמיה לאמנויות.
עילדב השקעות
עילדב השקעות בע"מ, המוכרת בשם המקוצר עילדב היא חברת השקעות ישראלית שניירות הערך שלה נסחרים בבורסה לניירות ערך בתל אביב. נכון לספטמבר 2021 משקיעה החברה בחברת האשראי החוץ בנקאי מלרן
בעבר שלטה בחברת "קומסק" העוסקת בתחום אבטחת מידע וסייבר
ליתופיזה
התמלאות בגבישים
ליתופיזות עשויות להתמלא בתמיסות סיליקטיות היוצרות גבישי מינרלים שונים – אופאל וסוגים שונים של קוורץ, בעיקר כלקדון לסוגיו: אגט וג'ספר. ליתופיזה שעל דפנותיה הפנימיות צמחו גבישים אך נותרה חלולה נקראת גאודה, וליתופיזה שהתמלאה במלואה בגבישים נקראת ביצת רעם.
ג'ואל רובלס
קריירה
ב-9 באוגוסט 2022 חתם לעונה אחת בלידס יונייטד מהפרמייר ליג. ב-9 בנובמבר ערך את משחק הבכורה שלו בקבוצה, במסגרת גביע הפוטבול ליג, שהסתיים בהפסד לוולברהמפטון וונדררס בתוצאה 0–1.
The Way I Are (Dance with Somebody)
ביקורית
מייק ואס, מ-Idolator, נתן לשיר ביקורת חיובית, וכינה אותו כ"הקלה מיידית ומתוקה מהזרם האינסופי של שירי הפופ השמאלי-מרכזי ברדיו".
ז'אן גורסו
ז'אן גורסו (בצרפתית: Jeanne Goursaud; נולדה ב-4 באפריל 1996 בפינברג, גרמניה) היא שחקנית קולנוע וטלוויזיה גרמנייה-צרפתייה.
VAX
החל מ-1992 הוחלפו מחשבי VAX במחשבים מסדרת Alpha, המבוססים על מעבד ייעודי. ב-1998 נרכשה דיגיטל על ידי קומפאק שנרכשה יותר מאוחר על ידי חברת היולט פקארד. עובדות אלה גרמו להפסקת השימוש במחשבי VAX בסוף שנות ה-90.
גאיוס קילניוס מאיקנס
גאיוס קילניוס מאיקנס (Gaius Cilnius Maecenas; בערך 70–66 לפנה"ס – 8 לפנה"ס) היה ידידו ואחד מיועציו הקרובים של הקיסר אוגוסטוס, ומילא תפקיד משמעותי במאורעות שהובילו להקמת הקיסרות הרומית לאחר קץ הרפובליקה. מאיקנס היה איש סודו ואמונו של אוגוסטוס, חברו האישי ושליחו לעניינים מיוחדים. אף שלא קיבל מעולם מינוי לתפקיד רשמי, הייתה לו השפעה רבה על הפוליטיקה הפנימית ברומא.
VAX
9000-VAX 6000
המחשב האחרון בסדרת VAX היה VAX 7000 (או VAX 10000), המכונה החזקה ביותר בסדרה, בעלת מעבד של 90.91MHz וזיכרון בנפח המעשי המקסימלי של ארכיטקטורת VAX בת ה-32 ביט, 3.5GB. ייעודה של תת-הסדרה היה באפשרות גישה למארזי-ענק של דיסקים (Data center). כיוון שהמחשב הוכרז ב-1992, שנה בלבד לפני הכרזת שבב ה-Alpha, הוא הצליח להמכר רק לאחר שמעבדו שודרג למעבד ה-64 ביט החדש ונמכר כ-DEC7000 או DEC10000.
חשמונאי לבוב
היסטוריה
עם הקמת הליגה הפולנית ב-1927, הצטרפה חשמונאי אליה והייתה לקבוצה היהודית היחידה בה. בנוסף, היא הייתה אחת מארבע קבוצות ליגה שייצגו את לבוב. בסיום העונה הראשונה בליגה, סיימה חשמונאי במקום ה-11 מתוך 14. באותה עונה כיכב בקבוצה החלוץ זיגמונט שטוירמן, שסיים עם 24 שערים ב-23 משחקים (מתוכם שבעה נכבשו בבעיטות חופשיות). בסוף העונה הבאה דורגה חשמונאי רק במקום ה-13 וירדה לליגה השנייה, למרות 17 השערים שכבש שטוירמן.
בנוסף הייתה הקבוצה ידועה בזכות שחקני טניס השולחן הטובים ששיחקו אצלה. ב-1933 זכתה קבוצת הטניס באליפות פולין, כשהבולט מכולם היה אלויזי ארליך. ארליך זכה במדליית כסף ביחידים בשלוש אליפויות עולם בין השנים 1936 ל-1939, ומאוחר יותר שרד את השואה ועבר להתגורר בצרפת. טניסאי מוביל נוסף היה לאופולד וייס, שכמו ארליך, גם הוא היה מהספורטאים המעטים ששרדו את השואה.
גאיוס קילניוס מאיקנס
קשריו עם משוררים
מאיקנס היה סמל לפטרון אמנות מיטיב בעיני משוררים שחיו בדורות אחריו. משוררים שונים ייחלו לפטרון שיהיה ה"מאיקנס" שלהם, שאם רק יימצא הם בוודאי יכתבו יצירות מופת שיזכרו לנצח, כמו אלו שכתבו משוררים שעליהם פרש את חסותו. מאיקנס נתפס גם כבעל עין חדה לזיהוי כישרון וגם כמי שפטר את משורריו מהדאגה למצבם הכלכלי ואפשר להם להשתקע ביצירה. מאיקנס לא היה הפטרון היחיד שתמך במשוררים בזמנו, אך עושרו ותמיכתו של אוגוסטוס הביאו לכך שהוא האפיל על פטרונים כמו פוליו (שתמך בורגיליוס לפניו), מרקוס ולריוס מסאלה קורבינוס (שרק טיבולוס בלט מבין משורריו), פביוס מקסימוס ופיזו. ייחודו כפטרון אמנים ביחס לפטרונים שקדמו לו היה בכך שמעבר לייעוץ והכוונה למשוררים, שהיו גם ידידיו, לא נטה להגביל את סגנון כתיבתם או לצוות עליהם להפיק יצירות מסוימות. סגנון זה הפך למודל לחיקוי ולהשראה על ידי פטרוני ספרות שבאו אחריו. יתר על כן, בשונה מעשירים שקדמו לו ותמכו באמנות, מאיקנס, כמו גם מסאלה (בן זמנו) שהושפע ממנו, תמך במשוררים רבים באופן מתמשך ולא חד פעמי, התיידד איתם ונשאר מקושר אליהם שנים רבות. ורגיליוס, למשל, היה מקושר אליו בערך משנת 40 עד 19 לפנה"ס והוראטיוס מ-38 עד 8 לפנה"ס.
ברנרד פרייברג, ברון פרייברג הראשון
לוטננט גנרל ברנרד סיריל פרייברג, ברון פרייברג הראשון (באנגלית: Bernard Cyril Freyberg, 1st Baron Freyberg; 21 במרץ 1889 – 4 ביולי 1963) היה איש צבא ניו זילנדי יליד בריטניה, מעוטר צלב ויקטוריה, שכיהן בתפקיד המושל הכללי של ניו זילנד בין השנים 1946 – 1952.
מלחמת העולם השנייה
פרייברג הצטיין בתכנון מתקפות ראוותניות כמו מבצע "מטען מוגבר" בקרב אל-עלמיין ומבצע "מטען מוגבר 2" במערכה בתוניסיה, וההרעשה של קו סניו ב-1945. עם זאת, שתי ההזדמנויות שבהן פיקד פרייברג על כוחות ברמת גיס, הקרב על כרתים והקרב על מונטה קאסינו, היו מוצלחות פחות. בכל מהלך המלחמה הוא הפגין בוז כלפי הסכנה. הוא הפגין דאגה כנה לרווחת חייליו, נקט גישה של היגיון בריא בסוגיות משמעת והבטיח את קיומם של מתקני רווחה עבור אנשיו. כאשר הוא סיים את תפקידו ב-1945 הוא היה למפקד אהוד על החיילים הניו זילנדים.
הנרי תומאס
בעשור השני של המאה ה-21, תומאס מוכר מתפקידיו בסרטי קולנוע וסרטי טלוויזיה שמבוססים בחלקם הגדול על ספריו של סטיבן קינג; וסדרות נטפליקס, רובן על-פי ספרי וסיפורי אימה קלאסיים, שמביים מייק פלנגאן, ובעיקר: "מי מתגורר בבית היל" (2018) ו"מי מתגורר באחוזת בליי" (2020).
משחק
בשנת 2000 שיחק תומאס בסרט "כל הסוסים היפים" שביים בילי בוב ת'ורנטון, ובו גילם את לייסי רולינס, חברו הטוב של הפרוטגוניסט ג'ון גריידי קול (מאט דיימון). בשנת 2002 הוא השתתף ב"כנופיות ניו יורק", סרט פשע היסטורי שביים מרטין סקורסזה והיה מועמד לפרס אוסקר בעשר קטגוריות. לאחר מכן הופיע תומאס במספר סרטים דלי תקציב, בהם המותחן הקומי השחור "11:14" (2003) עם אנסמבל של שחקנים, בהם פטריק סווייזי, ברברה הרשי, הילרי סוונק, בן פוסטר, ועוד. את העשור הראשון של המאה ה-21 בקולנוע, סיים תומאס עם תפקיד משנה בדרמת המלחמה הרומנטית "ג'ון היקר", לצידם של צ'נינג טייטום ואמנדה סייפריד.
מרווין טרוויס רניין
קריירה בפורד
לאחר שסיים את לימודיו באוניברסיטת טקסס A&M ב-1948, הוא החל להתקדם בסולם הניהול של החברה ומילא במהלך שנות ה-50 תפקידי ניהול במפעלי ההרכבה של פורד באטלנטה ובלוריין.
קריירה בניסאן
ב-1981 היה רניין למנהל הכללי של ניסאן צפון אמריקה ופיקח על הקמת מפעלי ההרכבה וייצור המנועים של החברה בסמירנה שבטנסי. מפעלים אלו היו בין המפעלים היצרניים ביותר בתעשיית הרכב. על אף היותו מנהל בכיר, "נהג רניין ללבוש את אותו סרבל כמו זה של פועלי המפעלים ולסעוד עמם בחדר האוכל של החברה", באומרו ש"מחיקת הפער הסמלי בין קו הייצור לבין משרד ההנהלה הוא המפתח לבניית תחושת ההזדהות של העובד עם החברה".
יושב ראש רשות עמק טנסי
אף על פי שהיה פופולרי בקרב בעלי משקי הבית והקהילה העסקית, קיצוץ ההוצאות של רניין כלל פיטורים המוניים - ביום מסוים הופסקה עבודתם של יותר מ-7,000 איש. קיצוצי כוח האדם שלו הקנו לו את הכינוי "מרווין המגלף" (Carvin' Marvin), שהיווה השראה לשיר סאטירי שהושמע בתחנות הרדיו המקומיות. מאידך, כאשר סיים רניין את תפקידו ברשות עמק הטנסי, הוא הותיר אותה יותר קטנה במממדיה, יותר ממוקדת והיא החלה לכסות את חובותיה הכבדים. מומחים רבים האמינו שהרשות לא הייתה שורדת ללא השלמת תהליך השינוי המבני שהוביל רניין.
לב לבנדה
קשריו עם יהודה ליב גורדון
לבנדה לא החשיב את יהודה ליב גורדון (יל"ג) למשורר; הוא ראה בו רק בעל סגנון מצוין, אולם לדעתו היצירות התרכזו רק ב"מעיכת רבנים כפשפשים" (ביטויו של לבנדה), והתעלמו מצדדים אחרים בחיים. ואולם למרות משפטו זה הקשה, היה לבנדה ידיד קרוב ליל"ג והיה קורא תמיד את שיריו, והרבה לצטט מחרוזיו. באותה תקופה עמד יל"ג בראש "המליץ" ועבר על שאלת ישוב ארץ ישראל בשתיקה מוחלטת, לבאדה פנה אליו במכתב מלא תוכחות על שהוא מניח ל"אפרוחים", כך כינה את עוזריו של העורך, לטפל בעניין הגדול הזה. בעת ביקורו של יל"ג אצל ידידו בווילנה, הוכיח אותו לבאדה על התעלמותו מהנושא. ואכן הלה שינה את עמדתו. יל"ג העיד על כך במכתב, שכתב לאחר חמש שנים, בשנת תרמ"ח, אל הד"ר שמעון ברנפלד (זהו המכתב הידוע, שציווה יל"ג לפרסמו ברבים שלשים יום אחר מותו). באמצע קיץ שנת תרמ"ה, כותב לבנדה לצייטלין על שינוי הלך רוח זה: "בימים האלה בקר אותי בביתי, על דרכו לחוץ לארץ, מר י"ל גורדון, ומה השתוממתי לשמחת לבי למצוא בו פלסטיני [=ציוני] נלהב".
לאהטי
ערים תאומות
ללאהטי שתים עשרה ערים תאומות:
רכבת העמק (סרט, 1989)
תקציר העלילה
תקופת ההמתנה לפני מלחמת ששת הימים - רוב הצעירים מתגייסים ורק יואב לא קיבל צו. לאחר מאמץ הוא מגויס למפקדה, מקבל תפקיד של נהג אספקה ונהרג כשמשאיתו מתהפכת.
מלחמות בלריאנד
מלחמות בלריאנד, הידועות גם כמלחמת אבני-החן או מלחמת הסילמרילים, היו הכינוי לסדרה ארוכה של מלחמות בדיוניות המתוארות בעולם הפנטזיה של ג'ון רונלד רעואל טולקין, ומהוות את עיקר עלילת ספרו "הסילמריליון".
רקע
כתוצאה מחורבן העצים, רבים מהנולדור הביעו רצון לנטוש את אמן ולחזור חזרה לארץ התיכונה על מנת להקים ממלכות אדירות. במהלך מסעם אל עבר ארץ התיכונה, פגשו פאנור וסיעתו בעלפי הים, ותבעו מהם למסור להם את ספינותיהם לצורך המאמץ המלחמתי. כשסירבו עלפי הים, טבחו הנולדור ברבים מהם ורצחו את מלכם. כתוצאה ממעשה איום זה, ניבא הולא מנדוס את נבואתו המפורסמת המכונה "גזירת מנדוס" לפיה לא יוכלו עוד הנולדור שלקחו חלק בטבח לחזור חזרה אל אמן, וכי שבועתם תהיה להם לרועץ בסופו של דבר.
קרב דגור-נואין-גיליאת
קרב זה היה השני למניין הקרבות שהתרחשו בבלריאנד כנגד מורגות', אך היה הראשון בו השתתפו הנולדור המורדים שחזרו לארץ התיכונה. הקרב היה אחד הניצחונות המזהירים הראשונים של הנולדור כנגד מורגות' וצבא האורקים שלו, אך הסתיים במחיר חייו של פאנור בעצמו.
מלחמת החרון
במערכה אכזרית זו שנמשכה למעלה מ-40 שנה, השמידו הולאר ובני-בריתם את צבא האורקים והבלרוגים של מורגות'. מורגות' החזיר מלחמה כאשר שחרר לראשונה את הדרקונים המכונפים הענקיים ובראשם אנקלגון השחור, אשר נקטל בסופו של דבר בידי אארנדיל. לבסוף, הצליחו הולאר להביס את מורגות' ולכלוא אותו בשלשלאות.
חטיפת טיסה 648 של איג'יפטאייר
החטיפה
שלושה מהנוסעים היו מחבלים בהנהגתו של עומאר ראזק. הם השתלטו על הטיסה עשר דקות לאחר ההמראה והחלו לבדוק את דרכוני הנוסעים ואת נתינותם. באותה עת פתח באש איש ביטחון מצרי שהיה בין הנוסעים. הוא הרג מחבל אחד, אך שני האחרים השיבו אש ופצעו אותו ועוד שתי דיילות. גוף המטוס נוקב ביריות והחלה בו הפחתת לחץ. הטייסים נאלצו להנמיך את גובה הטיסה על מנת לאפשר ליושביו לנשום.
אנדרסון פאאק
קריירה
ב-26 בפברואר 2021, פאאק והזמר האמריקאי ברונו מארס הודיעו כי הקימו להקה בשם "סילק סוניק" והכריזו על שם אלבום הבכורה שלהם, An Evening with Silk Sonic, הכולל הופעת אורח של בוטסי קולינס. ב-6 במרץ, הוציאו את הסינגל המוביל מתוך האלבום, "Leave the Door Open". באותה השנה, זכה שירו "Lockdown" בקטגוריית "ביצוע הראפ המלודי הטוב ביותר" בטקס פרסי גראמי ה-63. ב-12 באפריל, הפך השיר "Leave the Door Open" לשירו הראשון שהגיע לצמרת מצעד הבילבורד הוט 100.
פלג ניאגו
ביוגרפיה
ניאגו נולד וגדל בקיבוץ אפיקים. התגייס לצה"ל ב-1989 וב-1991 סיים קורס טיס (מס' 124) במגמת קרב. שירת כטייס קרב על מטוסי F-4 פנטום, F-16A, F-16C/D, F-15 איגל. שימש סמ"ט ב' בטייסת מטוסי סקייהוק. הוא הדריך פרחי טיס וב-2005 מונה למפקד טייסת מתקדם קרב בבית הספר לטיסה. ב-2006 מונה למפקד טייסת 117 וב-2008 למפקד טייסת 107 - טייסת מטוסי F-16I ("סופה"). ב-2010 מונה למדריך ראשי בבית הספר לטיסה.
מסיבת רווקים (סרט)
שירים נוספים
בסרט אפשר לשמוע גם שירים נוספים שלא נכנסו בסופו של דבר לאלבום, כגון:
גדעון לנגהולץ
חייו
באפריל 2007 התפטר מתפקיד מנכ"ל אוניברסיטת תל אביב ובנובמבר מונה לנשיא המכון הטכנולוגי חולון. בשנת 2011 סיים את תפקידו כנשיא המכון, כשהחליף אותו בתפקיד פרופסור גדי גולן. לאחר מכן הצטרף לסגל מכללת אפקה בה הוא מכהן, נכון לשנת 2021, כראש רשות המחקר.
אלויסיוס או'קלי
אלויסיוס או'קלי (באנגלית: Aloysius O'Kelly; 3 ביולי 1853 – 12 בינואר 1936) היה צייר אירי.
אמנת המסגרת של האו"ם בנושא שינויי אקלים
האמנה קבעה אחריות דיפרנציאלית לשלוש קטגוריות של מדינות חתומות. קטגוריות אלה הן מדינות מפותחות, מדינות מפותחות עם אחריות פיננסית מיוחדת ומדינות מתפתחות. המדינות המפותחות, המכונות גם כ״דרג 1״, כללו במקור 38 מדינות, מהן 13 מדינות מזרח אירופאיות בתהליכי דמוקרטיזציה והצטרפות לאיחוד האירופי. כל המדינות במקבץ זה שייכות לארגון לשיתוף פעולה ופיתוח כלכלי (OECD). מדינות במקבץ 1 נקראו לאמץ מדיניות לאומית ולנקוט בצעדים מקבילים להפחתת שינויי האקלים על ידי הגבלת פליטת גזי החממה האנתרופוגניים שלה, וכן לדווח על צעדים שאומצו במטרה לחזור לרמות הפליטה שלהל ב-1990. המדינות המפותחות עם אחריות פיננסית מיוחדת נקראו גם מדינות “מקבץ II“. והן כללו את כל מדינות מקבץ I, למעט אלה תהליך דמוקרטיזציה ומעבר לכלכלת שוק. מדינות נספח II מתבקשות לספק משאבים כספיים כדי לעמוד בעלויות המאמץ של המדינות המתפתחות. מכיוון שמספר מדינות מפתח החתומות על האמנה לא עמדו בהתחייבויותיהן, נשמעה ביקורת על ה-UNFCCC שלא הצליחה להפחית את פליטת הפחמן הדו-חמצני מאז אימוצה.
הקרב באל עלמיין (סרט)
קרב אל עלמיין (באנגלית: The Battle of El Alamein) הוא סרט מלחמה משנת 1969, שביים ג'ורג'יו פרוני. הפקה משותפת בין איטליה לצרפת. הסרט מתאר את קרב אל עלמיין השני.